
94                                                          DR.31.10.2017                                                

 
Rendah Sains MARA. Jika dirasakan bersesuaian, mereka berharap agar modul pengajaran 
tahfiz ini dapat dilaksanakan pada masa hadapan.  

Tuan Yang di-Pertua, saban tahun saya akan bercakap soal pendidikan kemahiran 
dan vokasional (TVET). Saya ingin mengucapkan setinggi penghargaan dan tahniah kepada 
kerajaan di atas penjenamaan semual pendidikan TVET kepada TVET Malaysia (MyTVET) 
yang mana kerangka pendidikan TVET ini dilihat lebih tersusun dan selari dengan 
perkembangan semasa sesuai dengan hasrat transformasi nasional 2050. Kerajaan pada 
tahun hadapan memperuntukkan sebanyak RM4.9 bilion, bukan RM4.9 juta, ya bagi maksud 
pendidikan TVET ini manakala bagi memastikan TVET ini terus significant, kerajaan turut 
menawarkan RM4.5 juta biasiswa bagi mana-mana lepasan TVET melanjutkan pelajaran. 

■1920 

 Minta tolong tweet betul-betul ini.  Jangan salah.  RM4.9 bilion untuk pendidikan 
TVET, RM4.5 juta itu untuk melanjutkan pelajaran biasiswa sahaja.  Selain itu bagi pelajar 
tahfiz pula, kerajaan akan mewujudkan Skim Latihan Kemahiran GIATMARA bagi 
memastikan pelajar tahfiz mempunyai kemahiran tertentu yang boleh membantu mereka 
pada masa hadapan.  Akan tetapi di sebalik semua ini, saya berharap isu berkaitan dengan 
dana pendidikan TVET seperti mana yang terjadi baru-baru ini, melibatkan Perbadanan 
Tabung Pembangunan Kemahiran tidak lagi terjadi pada masa hadapan.  Kita tidak mahu 
hasrat murni kerajaan dirosakkan oleh manusia-manusia yang tidak bertanggungjawab yang 
mencemarkan nama baik kerajaan malah menutup peluang yang sepatutnya dirasai oleh 
anak-anak bakal pemimpin masa hadapan ini.   

 Cuma saya ingin mendapatkan kepastian daripada pihak kementerian apakah 
status pelaksanaan sistem akreditasi tunggal yang hendak dicapai oleh pihak kementerian 
pada tahun hadapan?  Adakah kita masih on track untuk mencapai sasaran tersebut?  Saya 
juga merasa gembira apabila Perdana Menteri turut mengumumkan penubuhan Pusat Sains, 
Teknologi, Kejuruteraan dan Matematik (STEM) bagi membentuk kaedah pembelajaran 
terkini serta melatih tenaga pengajar pakar dalam industri STEM.  Kita perlu akui kedudukan 
STEM di negara ini masih tidak mendapat perhatian dan minat daripada golongan muda.  Jika 
dilihat sasaran yang diletakkan pada tahun 1967, negara menyasarkan seramai 60 peratus 
rakyat Malaysia memilih STEM sebagai bidang untuk melanjutkan pelajaran seterusnya 
menjadikan kerjaya pilihan rakyat.   

 Namun, statistik menunjukkan hanya 21 peratus rakyat Malaysia termasuk golongan 
muda yang telah memilih bidang ini.  Oleh yang demikian, saya melihat penubuhan pusat 
STEM ini boleh menjadi titik tolak perubahan kadar semasa seterusnya sasaran 60 peratus 
yang dibuat 50 tahun yang lalu akan dapat kita capai.  Saya juga ingin tanya kepada pihak 
kementerian, memandangkan Malaysia telah lama menjadi tuan rumah kepada Pusat Sains 
Teknologi dan Inovasi Antarabangsa bagi Kerjasama Selatan-selatan (ISTIC) di bawah 
UNESCO, soalan saya sejauh manakah kewujudan ISTIC ini telah mengubah landskap 
bidang STEM di negara kita?   

 Tuan Yang di-Pertua, Menteri Belia dan Sukan baru-baru ini giat mempromosikan 
agenda sosial bagi mempersiapkan generasi TN50 yang mempunyai jati diri unggul serta 
bebas dari masalah gejala sosial.  Maka, bertitik tolak daripada cadangan Menteri Belia dan 
Sukan tersebut Perdana Menteri telah mengumumkan penubuhan Institut Penyelidikan 
Sosioekonomi (SERI) sebagai langkah pertama bagi merangka agenda sosial negara menuju 
Transformasi Nasional 2050.  Sejauh manakah kepentingan agenda sosial ini dalam 
pembentukan generasi TN50 yang mendatang?   

 Pada tahun 2016, sebanyak 30,844 kes berkaitan dadah yang telah direkodkan.  
Peningkatan sebanyak 100 peratus berbanding lima tahun sebelum itu pada tahun 2012.  
Daripada jumlah itu, sebanyak 23,000 kes adalah melibatkan penagih dadah yang baru.  
Masalah juvana masih lagi menghantui negara.  Tahun 2015, sebanyak 4,569 kes dilaporkan.  
Kes ponteng sekolah serta masalah buli pula mencatatkan jumlah 14,496 dan 3,011 kes pada 
tahun yang lalu.  Jumlah ini walaupun menunjukkan pola menurun ia masih membimbangkan.   

 Justeru, saya turut berkongsi pendapat dan rasa seperti mana yang dikongsi oleh 
Menteri Belia dan Sukan, suka atau tidak generasi yang disebutkan ini adalah generasi anak-
anak kita atau mungkin cucu sebahagian daripada kita dalam Dewan ini.  Maka dengan itu, 
ia adalah masalah kita dan kita bertanggungjawab sepenuhnya bagi membentuk generasi 
pewaris kepimpinan negara pada masa hadapan.  Oleh yang demikian, pengumuman 
Perdana Menteri  untuk menubuhkan SERI ini adalah sangat penting dan perlu disokong 



Rendah Sains MARA. Jika dirasakan bersesuaian, mereka berharap agar modul pengajaran tahfiz ini dapat dilaksanakan pada masa hadapan. Tuan Yang di-Pertua, saban tahun saya akan bercakap soal pendidikan kemahiran dan vokasional (TVET). Saya ingin mengucapkan setinggi penghargaan dan tahniah kepada kerajaan di atas penjenamaan semual pendidikan TVET kepada TVET Malaysia (MyTVET) yang mana kerangka pendidikan TVET ini dilihat lebih tersusun dan selari dengan perkembangan semasa sesuai dengan hasrat transformasi nasional 2050. Kerajaan pada tahun hadapan memperuntukkan sebanyak RM4.9 bilion, bukan RM4.9 juta, ya bagi maksud pendidikan TVET ini manakala bagi memastikan TVET ini terus significant, kerajaan turut menawarkan RM4.5 juta biasiswa bagi mana-mana lepasan TVET melanjutkan pelajaran. #1920. Minta tolong tweet betul-betul ini. Jangan salah. RM4.9 bilion untuk pendidikan TVET, RM4.5 juta itu untuk melanjutkan pelajaran biasiswa sahaja. Selain itu bagi pelajar tahfiz pula, kerajaan akan mewujudkan Skim Latihan Kemahiran GIATMARA bagi memastikan pelajar tahfiz mempunyai kemahiran tertentu yang boleh membantu mereka pada masa hadapan. Akan tetapi di sebalik semua ini, saya berharap isu berkaitan dengan dana pendidikan TVET seperti mana yang terjadi baru-baru ini, melibatkan Perbadanan Tabung Pembangunan Kemahiran tidak lagi terjadi pada masa hadapan. Kita tidak mahu hasrat murni kerajaan dirosakkan oleh manusia-manusia yang tidak bertanggungjawab yang mencemarkan nama baik kerajaan malah menutup peluang yang sepatutnya dirasai oleh anak-anak bakal pemimpin masa hadapan ini. Cuma saya ingin mendapatkan kepastian daripada pihak kementerian apakah status pelaksanaan sistem akreditasi tunggal yang hendak dicapai oleh pihak kementerian pada tahun hadapan? Adakah kita masih on track untuk mencapai sasaran tersebut? Saya juga merasa gembira apabila Perdana Menteri turut mengumumkan penubuhan Pusat Sains, Teknologi, Kejuruteraan dan Matematik (STEM) bagi membentuk kaedah pembelajaran terkini serta melatih tenaga pengajar pakar dalam industri STEM. Kita perlu akui kedudukan STEM di negara ini masih tidak mendapat perhatian dan minat daripada golongan muda. Jika dilihat sasaran yang diletakkan pada tahun 1967, negara menyasarkan seramai 60 peratus rakyat Malaysia memilih STEM sebagai bidang untuk melanjutkan pelajaran seterusnya menjadikan kerjaya pilihan rakyat. Namun, statistik menunjukkan hanya 21 peratus rakyat Malaysia termasuk golongan muda yang telah memilih bidang ini. Oleh yang demikian, saya melihat penubuhan pusat STEM ini boleh menjadi titik tolak perubahan kadar semasa seterusnya sasaran 60 peratus yang dibuat 50 tahun yang lalu akan dapat kita capai. Saya juga ingin tanya kepada pihak kementerian, memandangkan Malaysia telah lama menjadi tuan rumah kepada Pusat Sains Teknologi dan Inovasi Antarabangsa bagi Kerjasama Selatan-selatan (ISTIC) di bawah UNESCO, soalan saya sejauh manakah kewujudan ISTIC ini telah mengubah landskap bidang STEM di negara kita?. Tuan Yang di-Pertua, Menteri Belia dan Sukan baru-baru ini giat mempromosikan agenda sosial bagi mempersiapkan generasi TN50 yang mempunyai jati diri unggul serta bebas dari masalah gejala sosial. Maka, bertitik tolak daripada cadangan Menteri Belia dan Sukan tersebut Perdana Menteri telah mengumumkan penubuhan Institut Penyelidikan Sosioekonomi (SERI) sebagai langkah pertama bagi merangka agenda sosial negara menuju Transformasi Nasional 2050. Sejauh manakah kepentingan agenda sosial ini dalam pembentukan generasi TN50 yang mendatang?. Pada tahun 2016, sebanyak 30,844 kes berkaitan dadah yang telah direkodkan. Peningkatan sebanyak 100 peratus berbanding lima tahun sebelum itu pada tahun 2012. Daripada jumlah itu, sebanyak 23,000 kes adalah melibatkan penagih dadah yang baru. Masalah juvana masih lagi menghantui negara. Tahun 2015, sebanyak 4,569 kes dilaporkan. Kes ponteng sekolah serta masalah buli pula mencatatkan jumlah 14,496 dan 3,011 kes pada tahun yang lalu. Jumlah ini walaupun menunjukkan pola menurun ia masih membimbangkan. Justeru, saya turut berkongsi pendapat dan rasa seperti mana yang dikongsi oleh Menteri Belia dan Sukan, suka atau tidak generasi yang disebutkan ini adalah generasi anak- anak kita atau mungkin cucu sebahagian daripada kita dalam Dewan ini. Maka dengan itu, ia adalah masalah kita dan kita bertanggungjawab sepenuhnya bagi membentuk generasi pewaris kepimpinan negara pada masa hadapan. Oleh yang demikian, pengumuman Perdana Menteri untuk menubuhkan SERI ini adalah sangat penting dan perlu disokong.